
REFERAT

privind aprobarea proiectului “Reabilitarea, modernizarea, dezvoltarea şi echiparea ambulatoriului Clinicii de Chirurgie Cranio - Maxilo – Facială din cadrul Spitalului Clinic Municipal de Urgenţă Timişoara” şi a cheltuielilor aferente acestuia, a Documentaţiei de avizare a lucrărilor de intervenţii şi a Analizei cost-beneficiu revizuite în vederea realizării acestui obiectiv de investiţii

         
Sistemul de asistenţă medicală din România şi, implicit din Timişoara, trece printr-o perioadă de reformă prelungită şi istovitoare accentuată de lipsa fondurilor şi a existenţei echipamentelor uzate moral. Cadrele medicale resimt lipsa medicamentelor şi echipamentelor necesare unui serviciu medical de calitate. 

        
În acest context, Strategia Naţională de Sănătate Publică îşi propune să stabilească şi să contureze mecanisme şi linii directoare ce au ca scop îmbunătăţirea stării de sănătate a populaţiei României şi asigurarea unui înalt nivel de protecţie a sănătăţii umane prin implementarea unor măsuri care vizează transformarea structurilor actuale din domeniul sănătăţii publice în cele adecvate noilor concepţii şi abordări de la nivel internaţional.

         
Clinica de Chirurgie Cranio-Maxilo-Facială este Secţie a Spitalului Clinic Municipal Timişoara şi funcţionează pe strada Tache Ionescu nr. 3-5, într-un imobil cuprinzând 2 corpuri de clădiri construite în etape diferite. 

         
Intervenţia propusă vizează o modernizare a Ambulatoriului Clinicii de Cranio-Maxilo-Facială atât la nivelul finisajelor adaptate la reglementările în vigoare cât şi la nivelul echipamentelor tehnologice.
        
Obiectivul general al proiectului îl constituie modernizarea infrastructurii şi dotarea cu echipamente medicale performante a ambulatoriului Clinicii de Chirurgie Cranio-Maxilo-Facială din cadrul Spitalului Municipal de Urgenţă Timişoara în vederea creşterii calităţii serviciilor medicale şi a gradului de accesibilitate a populaţiei deservite la standardele impuse de normele europene.


         
Obiectivele specifice ale proiectului se constituie în:

 - Reabilitarea infrastructurii ambulatoriului;

 - Dotarea cu aparatură medicală de specialitate superior calitativă;

 - Reorganizarea ambulatoriului spitalului conform Ord. 39/2008;

 - Ameliorarea siguranţei mediului în ambulatoriu prin realizarea circuitelor funcţionale conform normelor MS (Ord. 914/2006);

 - Creşterea accesibilităţii pacienţilor la serviciile medicale oferite;

 - Intensificarea adresabilităţii pacienţilor faţă de serviciile oferite;

 
 - Creşterea calităţii serviciilor medicale oferite.

         
În baza HG nr.866/16.08.2002, începând cu 01.01.2003 Spitalul Clinic Municipal de Urgenţă Timişoara trece din domeniul privat al statului şi din administrarea Ministerului Sănătăţii şi Familiei în domeniul public al Municipiului Timişoara şi în administrarea Consiliului Local al Municipiului Timişoara.

         
Ambulatoriul actual al clinicii este dotat nesatisfăcător, iar fondurile alocate de Ministerul Sănătăţii Publice sunt insuficiente pentru amenajarea unor spaţii corespunzătoare în care actul medical să se desfăşoare în condiţii de calitate. 

         
Infrastructura ambulatoriului este veche, cabinetele medicale de specialitate sunt inadecvate şi fără dotări minime, circuitele funcţionale sunt necorespunzătoare, iar serviciile medicale paraclinice şi de laborator sunt insuficiente şi slabe calitativ prin lipsa echipamentelor medicale adecvate.

        
În contextul actual, în care fondurile publice sunt insuficiente pentru acoperirea tuturor problemelor stringente vizând asigurarea unui nivel decent de confort al populaţiei urbane, proiectul propune amenajarea unui ambulatoriu pentru spital complet funcţional, cu o suprafaţă totală de 375 mp, aflat la parterul Clinicii de Chirurgie Cranio-Maxilo-Facială, cu un număr de 6 cabinete, respectiv 1 cabinet de consultaţii, 3 cabinete de intervenţii chirurgicale, 1 cabinet de radiologie, 1 cabinet de pansamente şi anexe.
         
Din cauza spaţiilor neadecvate şi lipsei echipamentelor medicale performante, există dificultăţi în stabilirea unui diagnostic rapid şi corect. Având în vedere prevederile Ordinului nr. 39/2008 al Ministerului Sănătăţii Publice referitoare la reorganizarea ambulatoriului spitalului, precum şi necesitatea alinierii rapide la standardele de acreditare europeană, considerăm necesare şi oportune lucrări vizând reabilitarea, modernizarea, dezvoltarea şi echiparea ambulatoriului Clinicii de Chirurgie Cranio-Maxilo-Facială din cadrul Spitalului Clinic Municipal de Urgenţă Timişoara.
Reorganizarea ambulatoriului spitalului şi alinierea acestuia rapidă la standardele de acreditare europene presupune o alocare masivă de fonduri. 

Timişoara se confruntă cu multe probleme şi trebuie să-şi echilibreze capacitatea de a răspunde la acestea, păstrând însă, în acelaşi timp, actualul nivel al serviciilor si infrastructurii în condiţiile unor resurse financiare limitate. 

        
Programul Operaţional Regional 2007-2013, prin Axa prioritară 3, Domeniul major de intervenţie 3.1, sprijină implementarea strategiei naţionale în domeniul sănătăţii, pentru eficientizarea serviciilor de sănătate, prin reabilitarea şi dotarea infrastructurii spitaliceşti, precum şi prin reabilitarea şi echiparea ambulatoriilor.

În acest context a devenit oportună accesarea de fonduri structurale nerambursabile şi participarea  în cadrul Programului Operaţional Regional (POR) 2007-2013, Axa prioritară 3-„Îmbunătăţirea infrastructurii sociale”, Domeniul major de intervenţie 3.1. – „Reabilitarea/modernizarea/echiparea infrastructurii serviciilor de sănătate” cu proiectul “Reabilitarea, modernizarea, dezvoltarea şi echiparea ambulatoriului Clinicii de Chirurgie Cranio-Maxilo-Facială din cadrul Spitalului Clinic Municipal de Urgenţă Timişoara”. Conform Ghidului Solicitantului aferent axei şi domeniului de intervenţie mai sus menţionat, este eligibil ca şi solicitant numai autoritatea publică locală, respectiv Municipiul Timişoara.

         
Din valoarea cheltuielilor eligibile ale proiectului, 98% reprezintă asistenţă financiară nerambursabilă, iar Municipiul Timişoara va cofinanţa proiectul cu o cotă de minimum 2%. TVA-ul aferent cheltuielilor eligibile se va recupera de la bugetul de stat, conform prevederilor <LLNK 12007    29130 301   0 33>Ordonanţei de Urgenţă a Guvernului nr. 64/2009 privind gestionarea financiară a instrumentelor structurale şi utilizarea acestora pentru obiectivul convergenţă.
<L
Documentaţia de avizare a lucrărilor de intervenţii şi analiza cost-beneficiu, elaborate de către S.C. I.S.E. Performer Consult S.R.L. în baza contractului de prestare de servicii nr.145/13.10.2008, au fost aprobate prin Hotărârea Consiliului Local al Municipiului Timişoara nr.165/28.04.2009 şi înaintate spre avizare Ministerului Sănătăţii. În urma analizei documentaţiei, Ministerul Sănătăţii a recomandat revizuirea acesteia întrucât activitatea de reabilitare a cabinetului de psihologopedie inclus în  proiect este o activitate neeligibilă, nefiind autorizat să funcţioneze conform Ordinul nr.533/2008 al Ministrului Sănătăţii. Ca urmare a acestui fapt, firma  S.C. I.S.E. Performer Consult S.R.L. a revizuit documentaţia în sensul eliminării din proiect a lucrărilor de reabilitare a cabinetului de psihologopedie şi a cheltuielilor legate de acesta.
         Având în vedere documentaţia revizuită de avizare a lucrărilor de intervenţii şi analiza cost-beneficiu elaborate de către S.C. I.S.E. Performer Consult S.R.L. în baza contractului de prestare de servicii nr.145/13.10.2008,
                                                                             Propunem 

comisiilor din cadrul Consiliului Local al Municipiului Timişoara

- aprobarea proiectului “Reabilitarea, modernizarea, dezvoltarea şi echiparea Ambulatoriului Clinicii de Chirurgie Cranio-Maxilo-Facială din cadrul Spitalului Clinic Municipal de Urgenţă Timişoara”, în vederea accesării de fonduri nerambursabile prin Programul Operaţional Regional (POR) 2007-2013, Axa prioritară 3 - „Îmbunătăţirea infrastructurii sociale”, Domeniul major de intervenţie 3.1. – „Reabilitarea/modernizarea/echiparea infrastructurii serviciilor de sănătate”.

- aprobarea Documentaţiei de avizare a lucrărilor de intervenţii şi a Analizei cost-beneficiu revizuite în vederea realizării obiectivului de investiţii “Reabilitarea, modernizarea, dezvoltarea şi echiparea ambulatoriului Clinicii de Chirurgie Cranio-Maxilo-Facială din cadrul Spitalului Clinic Municipal de Urgenţă Timişoara”  elaborate de către S.C. I.S.E. PERFORMER CONSULT S.R.L., cu principalii indicatori tehnico-economici prevăzuţi în Anexa 1  la prezentul referat.

- aprobarea valorii totale a proiectului de 3.136.537,83 Lei (inclusiv T.V.A) şi alocarea în bugetul local a sumelor reprezentând contribuţia proprie a Municipiului Timişoara - 52.403,80 lei (reprezentând cota de minim 2% din valoarea cheltuielilor eligibile), valorii cheltuielilor neeligibile şi conexe - 21.901,00 lei (TVA inclus) aferente proiectului, precum şi asigurarea valorii necesare implementării optime a proiectului, în condiţiile rambursării/decontărilor ulterioare. Taxa pe valoarea adăugată plătită, aferentă cheltuielilor eligibile efectuate în cadrul proiectului va fi rambursată de AM POR conform legislaţiei naţionale în vigoare.

- revocarea Hotărârii Consiliului Local nr.165/28.04.2009.

